Bøler skole

02.09.2024

**Informasjonsskriv til foresatte til barn med dysleksi eller andre spesifikke lese- og skrivevansker på Bøler skole**

Bøler skole har gjennom en periode nå testet ut Lingdys som program for støtte i lese- og skriveopplæringen for elever med dysleksi eller lese- og skrivevansker. Vi har funnet ut at dette er et program vi anbefaler. Programmet er også anbefalt av interesseorganisasjonen Dysleksi i Norge. Programmet finnes til alle plattformer i form av app (IOS og Android), program til Mac eller pc. Det vil si at det kan fungere sømløst på tvers av enheter. Utformingen er litt ulik på de ulike plattformer, men er lett gjenkjennelig på funksjoner.

Eleven vil få opplæring i bruken av programmet på skolen av lærer eller andre ressurspersoner.

Eleven med lese- og skriveutfordringer får lisens på programmet fra NAV. Hvordan dette gjøres beskrives til slutt i skrivet.

Her er noen av fordelen Lingdys har som program i lese- og skriveopplæring:

* Lingdys finnes med ulike språkpakker man får med etter behov bl.a. norsk, nynorsk, engelsk, tysk, fransk og spansk.
* Lingdys har rød understreking på ord som er feilskrevet.
* Lingdys kan også rette på setninger hvor ordstilling er feil.
* Lingdys leser opp teksten mens du skriver, eller når du selv vil ha det lest opp. Dette gjelder tekst du selv produsere og på nettsider.
* Lingdys har diktering. Det vil si at du kan lese inn teksten på mobil enhet eller pc og Lingdys skriver teksten for deg, med riktig tegnsetting. Her kan ulike språk velges.
* Lingdys har prediksjonsordliste. Det vil si at når man skriver, kommer det opp forslag på hvilket ord du skal skrive ut fra bokstaver du allerede har skrevet eller ord som er vanlig å fortsette setningen med.
* Programmet har også en vanlig ordliste hvor man kan finne ut det man trenger om ord man skriver eller har funnet på internett.
* Lingdys har også en funksjon hvor man kan ta bilde av tekst (en plakat, et bilde eller en bok), hvor programmet gjør om dette til skrevet tekst. Dette fungerer best på mobile enheter.
* Programmet er godkjent til bruk på tentamen og eksamen.
* Når du har fått lisens fra NAV, har du den gjennom hele ditt studieløp

Som nevnt tidligere må dere søke om lisens til programmet gjennom NAV. Dette gjøres på følgende nettside: <https://lingit.no/nav/>. Instrukser på hvordan ligger på siden. Skolen er også tilgjengelig for å hjelpe om det skulle være behov for dette.

PS! Det er viktig at du har signert dokumentasjon på spesifikke språkvansker fra PP-tjeneste, logoped eller lignende.

Som nevnt tidligere kan eleven/dere søke om Lingdys på flere språk, noe som kan være relevant jo eldre eleven er, knyttet til fremmedspråk.

Når dere har fått lisens på programmet fra NAV, kan dere kontakte skolen ved IKT-ansvarlig Arne Fried, som vil hjelpe med å installere programmet på pc dere vil få av skolen (pc). Skolen kan også være behjelpelig med å installere på privateide enheter om det er behov.

Videre oppfølging etter dette i opplæring i bruk av programmet, gjøres av lærer, IKT-ansvarlig og spespedlærere på skolen. Det holdes også felleskurs for foresatte og elever en gang i løpet av skoleåret. Mer informasjon om dette i forkant av kurset.

Med vennlig hilsen

Bøler skole